ai4bharat/Pralekha huggingface dataset:
பிரதமர் அலுவலகம்
அகிம்சை யாத்திரை நிறைவு விழா நிகழ்ச்சியில் பிரதமர் உரை
‘வாசுதேவ குடும்பகம்’ பாரம்பரியத்தை விரிவுபடுத்துவதையும் மற்றும் ‘ஒரே பாரதம் உன்னத பாரதம்’ என்ற மந்திரத்தை ஆன்மீக உறுதிமொழியாக பரப்புவதற்கு தேர்ப்பந்துக்கு பிரதமர் பாராட்டு
‘‘எந்தவித பழக்கத்துக்கும் அடிமையாக நிலையில்தான், உண்மையான சுயஉணர்தல் சாத்தியமாகும்’’
‘‘அனைத்தையும் அரசு மூலம் செய்ய வேண்டும் என்பது இந்தியாவின் இயல்பாக இருந்ததில்லை; இங்கே அரசு, சமூகம் மற்றும் ஆன்மீகம் ஆகியவற்றுக்கு எப்போதும் சம அளவிலான பங்கைக் கொண்டிருந்தன’’
அகிம்சை யாத்திரை நிறைவு விழா நிகழ்ச்சியில், காணொலி காட்சி மூலம் பிரதமர் திரு நரேந்திர மோடி இன்று உரையாற்றினார்.
நிலையான இயக்கத்தை வலியுறுத்தும் இந்திய சாதுக்களின் பல ஆயிரம் ஆண்டு பாரம்பரியத்தை பிரதமர் நினைவு கூர்ந்தார். சோம்பல் துறப்பதை, ஆன்மீக உறுதியாக, ஷ்வதேம்பர் தேராபந்த் மாற்றியதை அவர் குறிப்பிட்டார். 3 நாடுகளில் 18 ஆயிரம் கிலோ மீட்டர் பாதயாத்திரையை ஆச்சார்ய மகாஷ்ரம்மன் நிறைவேற்றியதற்கு அவர் பாராட்டுத் தெரிவித்தார். ‘வாசுதேவ குடும்பகம்’ பாரம்பரியத்தை விரிவுபடுத்துவதையும் மற்றும் ‘ஒரே பாரதம் உன்னத பாரதம்’ என்ற மந்திரத்தைஆன்மீக உறுதிமொழியாக தேராபந்த் பரப்புவதையும் பிரதமர் பாராட்டினார். ஸ்வேதாம்பர் தேராபந்துடன் நீண்ட காலத் தொடர்பு இருந்ததை நினைவு கூர்ந்த பிரதமர், இந்த தேராபந்த்-தான் எனது பாதை எனத் தான் கூறியதையும் நினைவு படுத்தினார்.
கடந்த 2014ம் ஆண்டு செங்கோட்டையில் தொடங்கி வைக்கப்பட்ட பாதயாத்திரையின் முக்கியத்துவத்தை சுட்டிக் காட்டிய பிரமதர், தானும் இந்தியாவின் பிரதமர் என்ற பயணத்தையும், மக்கள் சேவை மற்றும் மக்கள் நலன் என்ற பயணத்தையும் அதே ஆண்டில் தொடங்கியதும் தற்செயலாக நடந்த சம்பவம் என குறிப்பிட்டார்.
பாதயாத்திரையின் கருப்பொருளான நல்லிணக்கம், ஒழுக்கம் மற்றும் பற்றிலிருந்து விடுபடுவது ஆகியவற்றை திரு நரேந்திர மோடி பாராட்டினார். எந்தவித பழக்கத்துக்கும் அடிமையாக நிலையில்தான், உண்மையான சுயஉணர்தல் சாத்தியமாகும் என அவர் கூறினார். பற்றிலிருந்து விடுபடுவது, பிரபஞ்சத்துடன் ஒருவர் இணைவதற்கும், அனைவருக்குமான நலனை உணர்வதற்கும் வழிவகுக்கிறது.
விடுதலையின் அம்ரித் மகோத்ஸவத்துக்கு இடையில், சமூகத்துக்கான கடமைக்கு நாடு அழைக்கிறது என்றும், சுயநலத்தை தாண்டி நாடு செல்கிறது என்றும் பிரதமர் கூறினார்.
அனைவருடனும், அனைவரின் வளர்ச்சி, அனைவரின் நம்பிக்கை, அனைவரின் முயற்சி என்ற உணர்வுடன் நாடு சென்று கொண்டிருக்கிறது எனவும், இங்கு அரசு, சமூகம் மற்றும் ஆன்மீக அதிகாரம் ஆகியவை சம பங்கைக் கொண்டிருந்தன எனவும் அவர் கூறினார். தனது உறுதிமொழிகளை அடையக் கடமை என்ற பாதையில் செல்லும்போது, இந்த உணர்வை நாடு பிரதிபலிக்கிறது என்று அவர் கூறினார்.
முடிவில், ஆன்மீகத் தலைவர்கள் தொடர்ந்து முயற்சிகள் மேற்கொண்டு, நாட்டின் உறுதிமொழிகளை முன்னெடுத்துச் செல்ல வேண்டும் எனப் பிரதமர் வேண்டுகோள் விடுத்தார்.
பிரதமர் அலுவலகம்
ஆசிய விளையாட்டுப் போட்டியில் வெள்ளிப் பதக்கம் வென்ற ஆடவர் பிரிட்ஜ் அணிக்கு பிரதமர் வாழ்த்து
ஆசிய விளையாட்டுப் போட்டியில் வெள்ளிப் பதக்கம் வென்ற ஆடவர் பிரிட்ஜ் அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவு:
"ஆசிய விளையாட்டுப் போட்டிகளில் சிறப்பான ஆட்டத்தை வெளிப்படுத்தி வெள்ளிப் பதக்கம் வென்ற இந்திய ஆடவர் பிரிட்ஜ் அணிக்கு வாழ்த்துக்கள்.
ராஜு தோலானி, அஜய் பிரபாகர் கரே, சுமித் முகர்ஜி, ராஜேஸ்வர் திவாரி, ஜக்கி ஷிவ்தாசானி மற்றும் சந்தீப் தக்ரால் ஆகியோர் சிறப்பான திறனையும் அர்ப்பணிப்பையும் வெளிப்படுத்தியுள்ளனர்."
நிலக்கரி அமைச்சகம்
2021-22-ம் ஆண்டில் நிறைவேற்றப்பட்ட திட்டங்கள் பற்றிய பட்டியல் - நிலக்கரித்துறை அமைச்சகம் வெளியீடு
2021-22-ம் ஆண்டில் நிறைவேற்றப்பட்ட திட்டங்கள் குறித்து மத்திய நிலக்கரித்துறை அமைச்சகம் வெளியிட்டுள்ள பட்டியல் மிகவும் முக்கியத்துவம் பெற்றுள்ளது.
நிலக்கரித்துறை சீர்திருத்தங்கள், நிலக்கரியை கொண்டு செல்லுதல் மற்றும் நிலைத்தன்மை, நிறுவனக் கட்டிடம், எதிர்கால திட்டங்கள் குறித்த பட்டியல் வெளியிடப்பட்டுள்ளது.
இந்த பட்டியல், மீதமுள்ள நான்கு திட்டங்களை நிறைவேற்றி முடிப்பதற்கான நோக்கத்துடன், தொகுப்பாக வெளியிடப்பட்டு, மூத்த அதிகாரிகள் அனைவருக்கும் அனுப்பி வைக்கப்பட்டுள்ளது. ஏற்கனவே திட்டமிடப்பட்ட 24 பணிகளில் மீதமுள்ள 4 பணிகள் அடுத்த ஆண்டு தொடரும் என்று தெரிவிக்கப்பட்டுள்ளது.
நிலக்கரித்துறை சீர்திருத்தங்களில், 2021-22-ம் நிதியாண்டுக்கான திட்டங்கள், ஜாரியா மாஸ்டர் பிளான், நிலக்கரி கண்டுபிடிப்பு தொடர்பான முறைப்படுத்தலில் சீர்திருத்தங்கள், நிலக்கரி பயன்பாடு, நிலக்கரி சுரங்கங்கள் பாதுகாப்பு சீர்திருத்தங்கள், சந்தைப்படுத்துதல் மற்றும் விலை குறித்த சீர்திருத்தங்கள், நிலம் கையகப்படுத்துதலில் சீர்திருத்தம், அண்டை நாடுகளின் நிலக்கரி ஏற்றுமதி மற்றும் ஏலத்தின் மூலம் ஒதுக்கப்பட்ட சுரங்கங்களில் நிலக்கரி உற்பத்தியை அதிகப்படுத்துதல் ஆகியவை இடம்பெற்றுள்ளன.
மேலும் விவரங்களுக்கு இதன் ஆங்கில செய்தி குறிப்பைக் காணவும்: https://pib.gov.in/PressReleasePage.aspx?PRID=1832018
பிரதமர் அலுவலகம்
தெலங்கானா மற்றும் ஆந்திர பிரதேச முதல்வர்களுடன் பிரதமர் பேச்சு
கனமழை காரணமாக தெலங்கானா மற்றும் ஆந்திர பிரதேச மாநிலங்களில் ஏற்பட்டுள்ள நிலவரம் குறித்து, தெலங்கானா முதல்வர் திரு.சந்திரசேகர ராவ் மற்றும் ஆந்திர பிரதேச முதல்வர் திரு.ஜெகன் மோகன் ரெட்டி ஆகியோரிடம் பிரதமர் திரு.நரேந்திர மோடி பேசினார்.
இது குறித்து அவர் டிவிட்டரில் விடுத்துள்ள பதிவில், ‘‘ தெலங்கானா மற்றும் ஆந்திர பிரதேசத்தின் கனமழை நிலவரம் குறித்து @TelanganaCMO KCR மற்றும் AP CM @ysjagan ஆகியோருடன் பேசினேன். மீட்பு மற்றும் நிவாரண பணியில் மத்திய அரசு முடிந்தளவு உதவி அளிக்கும் என உறுதியளித்தேன். கனமழையால் பாதிக்கப்பட்ட மக்கள் பற்றியே என் எண்ணங்கள் உள்ளன’’ என குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
சென்னை ஐஐடி கேந்திரிய வித்யாலயாவில் கலா உத்சவ்: டிசம்பர் 9 & 10
மத்திய மனிதவள மேம்பாட்டு அமைச்சகத்தின் தேசிய உயர்நிலைப் பள்ளிக்கல்வி இயக்கம் நடத்தும் மண்டல அளவிலான கலா உத்சவ் 2020 நிகழ்ச்சி, வரும் 9 , 10 தேதிகளில் சென்னை இந்திய தொழில்நுட்பக் கழகத்தில் உள்ள கேந்திரிய வித்யாலயா பள்ளியில் நடைபெறும். இந்த நிகழ்ச்சியை கேந்திரிய வித்யாலயா சங்கதனின் சென்னை மண்டல துணை ஆணையர் டாக்டர் திருமதி எம். ராஜேஸ்வரி தொடங்கி வைப்பார். கேந்திரிய வித்யாலயா சங்கதனின் சென்னை மண்டல உதவி ஆணையர் திரு பிரம்மானந்தம் சிறப்பு விருந்தினராகக் கலந்துகொள்வார்.
இந்த நிகழ்ச்சியில் வாய்ப்பாட்டு- கர்நாடக சங்கீதம்; பாரம்பரிய இசை, வாத்திய இசை, பாரம்பரிய நடனம், நாட்டுப்புற நடனம், காட்சிக் கலை  உள்ளிட்ட போட்டிகள் பள்ளி அளவிலும், மண்டல அளவிலும் நடைபெறும். மண்டல அளவிலான போட்டிகளில் தேர்ந்தெடுக்கப்படுவோர், தேசிய அளவிலான போட்டிகளில் கலந்து கொள்வார்கள்.
உயர்நிலைப் பள்ளிகளில் பயிலும் மாணவ, மாணவிகளின் கலைத்திறனை வெளிப்படுத்தி, அதன் வாயிலாகக் கலைக்கல்வியை ஊக்குவிக்கும் நோக்கத்துடன் கலா உத்சவ் நிகழ்ச்சி நடத்தப்படுகின்றது.
இந்த தகவல், கேந்திரிய வித்யாலயா பள்ளியின் முதல்வர் டாக்டர் எம் மாணிக்கசாமி வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
பண்டித ஜவஹர்லால் நேருவின் பிறந்த நாளில் பிரதமர் புகழஞ்சலி செலுத்தியுள்ளார்
இந்தியாவின் முதல் பிரதமர்
பண்டித ஜவஹர்லால் நேருவின் பிறந்த நாளில் பிரதமர் நரேந்திர மோடி புகழஞ்சலி செலுத்தியுள்ளார்.
டுவிட்டரில் பிரதமர் கூறியிருப்பதாவது:
"பண்டித ஜவஹர்லால் நேரு அவர்களின் பிறந்த நாளில் புகழஞ்சலி."
தகவல் மற்றும் ஒலிபரப்பு அமைச்சகம்
ஐஐஎஸ் அதிகாரிகளின் 2-வது அகில இந்திய வருடாந்திர மாநாடு
இந்திய தகவல் பணி அதிகாரிகளின் 2-வது அகில இந்திய வருடாந்திர மாநாடு புதுதில்லியில் உள்ள பிரவாசி பாரதீய கேந்திரியாவில் இன்று  நடைபெற்றது. மத்திய தகவல் ஒலிபரப்பு அமைச்சகத்தின்கீழ் செயல்படும் அனைத்து ஊடகப் பிரிவுகளிடையே சிறப்பான ஒருங்கிணைப்பை ஏற்படுத்தி அரசு தகவல் தொடர்பு பணிகளை மேம்படுத்தும் நோக்கில் இந்த மாநாட்டிற்கு ஏற்பாடு செய்யப்பட்டது.
ஒருங்கிணைந்த மற்றும் மையக் கருத்து சார்ந்த தகவல் தொடர்பு அணுகுமுறை; சமூக ஊடகங்களின் பயன்பாட்டை பிராந்திய அளவில் விரிவுபடுத்துவது மற்றும் ஒருங்கிணைந்த தகவல் பலகை பயன்பாடு, அரசு தகவல் தொடர்பு விளைவு மதிப்பீட்டு கட்டமைப்பை அங்கீகரித்தல், குருநானக்கின் 550-வது பிறந்த நாள், மகாத்மா காந்தியின் 150-வது பிறந்த நாள், இந்தியா சுதந்திரம் அடைந்ததன் 75-ஆம் ஆண்டு மற்றும் இந்திய சர்வதேச திரைப்பட விழாவின் பொன்விழா கொண்டாட்டங்களுக்கான ஏற்பாடுகள் உள்ளிட்ட அம்சங்கள் குறித்து இம்மாநாட்டில் தனித்தனி அரங்குகளாக விவாதிக்கப்பட்டது. மேலும், தகவல் ஒலிபரப்பு அமைச்சகத்தின் கட்டுப்பாட்டில் உள்ள ஊடகப் பிரிவுகளின் செயல்பாடுகள் குறித்தும் இம்மாநாட்டில் ஆய்வு செய்யப்பட்டது.
இம்மாநாட்டையொட்டி, மத்திய அமைச்சர் திரு. பிரகாஷ் ஜவ்டேகர் வெளியிட்டுள்ள செய்தியில், அரசின் திட்டங்கள் மற்றும் கொள்கைகள் குறித்தும், அவை பற்றிய கருத்துக்களைத் தெரிவிக்க வேண்டியதன் அவசியம் குறித்தும் வலியுறுத்தியுள்ளார். இந்திய தகவல்பணி அதிகாரிகள், அரசின் கண் மற்றும் காது போன்று செயல்படுபவர்கள் என்றும் அவர் குறிப்பிட்டுள்ளார். தனித்தனியாக செயல்படும் போக்கை கைவிட்டு, அரசின் சகோதர ஊடகப்பிரிவு அதிகாரிகளுடன் இணக்கமாக செயல்பட்டு, தகவல் தெரிவிப்பதற்கான ஒருங்கிணைந்த அணுகுமுறையைப் பின்பற்றுமாறும் அமைச்சர் கேட்டுக் கொண்டுள்ளார். மக்கள் தொடர்பு நிறுவனங்களுடன் நல்லுறவை ஏற்படுத்தி, பணி சார்ந்த பயிற்சித் திட்டங்கள் மூலம், மாறிவரும் தேவைகளுக்கு ஏற்ப, அரசின் ஊடகத் தொடர்புப் பணிகளை ஈர்க்கத்தக்கவகையில் மாற்றுவதற்கு இளைஞர்களின் திறமையை பயன்படுத்திக் கொள்ள வேண்டும் என்றும் அவர் அறிவுறுத்தியுள்ளார்.
மாநாட்டின் தொடக்க நிகழ்ச்சியில் பேசிய மத்திய தகவல் ஒலிபரப்புத் துறை செயலாளர் திரு.அமித் கரே, அரசின் தகவல் தொடர்புப் பணிகளை, துறைவாரியாக அணுகுவதற்குப் பதிலாக ஒட்டுமொத்த, குறிப்பிட்ட அம்சம் சார்ந்த, மக்களுக்கேற்ற வகையில் உள்ளதாக கையாள வேண்டிய அவசியம் ஏற்பட்டுள்ளதாகக் கூறினார். பொதுமக்களின் பங்களிப்பை உறுதி செய்ய, குறிப்பாக அரசு திட்டப் பயனாளிகளின் பங்களிப்பை உறுதிசெய்யும் விதமாக பொதுமக்களை உள்ளடக்கிய தகவல் தொடர்பு அணுகுமுறையை பின்பற்றுமாறும் அவர் கேட்டுக் கொண்டார். அரசின் தகவல் தொடர்புப் பணிகளில் டிஜிட்டல்மயத்தை பெருமளவுக்கு பின்பற்றி, செய்தி வெளியீடுகளை சுருக்கமான வீடியோ பதிவுகளாக வெளியிடுமாறும் திரு. அமித் கரே வலியுறுத்தினார்.
நாடுமுழுவதும் பணியாற்றும் முதுநிலை இந்திய தகவல்பணி அதிகாரிகள், மத்திய தகவல் ஒலிபரப்பு அமைச்சகம், பிரஸார் பாரதி மற்றும் இந்திய மக்கள் தொடர்பு நிறுவனத்தின் அதிகாரிகள் இந்த மாநாட்டில் கலந்து கொண்டனர்.
நிதி அமைச்சகம்
வரிவிதிப்பு மற்றும் இதர சட்டங்கள்  அவசரச் சட்டம், 2020ஐ நிதி அமைச்சகம் இன்று வெளியிட்டது
கொவிட் 19 பரவலைத் தொடர்ந்து அனைத்து துறைகளிலும் சட்டப்பூர்வ மற்றும் ஒழுங்குமுறை விவகாரங்கள் தொடர்பான பல்வேறு நிவாரண நடவடிக்கைகள் குறித்து மத்திய நிதி அமைச்சர் 24.03.2020 தேதியிட்ட பத்திரிகை குறிப்பு மூலம் வெளியிட்ட அறிவிப்புகளுக்கு செயல் வடிவம் கொடுக்கும் விதமாக, வரிவிதிப்பு மற்றும் பினாமி சட்டங்களில் பல்வேறு கால அவகாசங்களை நீட்டிப்பதற்கு, அரசு 31.03.2010 அன்று ஒரு அவசரச் சட்டத்தைக் கொண்டு வந்தது. இந்த சட்டங்களின் கீழ் உள்ள விதிகள் அல்லது அறிவிக்கைகளில் இருக்கும் காலக்கெடுக்களை நீட்டிப்பதற்கும் இது வழிவகை செய்யும்.
நாவல் கொரோனா வைரஸ்  உலகின் பல்வேறு நாடுகளில் பரவி மக்களின் உயிர்களுக்குப் பெரும் சேதம் விளைவித்துள்ளதால், உலக சுகாதார அமைப்பாலும், இந்திய அரசு உள்ளிட்ட பல்வேறு அரசுகளாலும் பெரும் தொற்று என்று அழைக்கப்பட்டு வருவது நினைவிருக்கலாம். சமூக இடைவெளியே இதன் பரவலைத் தடுக்க சிறந்த வழி என்று அனைவராலும் ஒரு மனதாக ஒப்புக்கொள்ளப்பட்டிருப்பதால், நாட்டில் முழு முடக்கம் அமல்படுத்தப்பட்டுள்ளது. இந்த நிலைமையில் வரி செலுத்துவோருக்கு விதிகளைக் கடைபிடிப்பதில் உள்ள சவால்களைக் கருத்தில் கொண்டு, அனைத்து துறைகளிலும் சட்டப்பூர்வ மற்றும் ஒழுங்குமுறை விவகாரங்கள் தொடர்பான பல்வேறு நிவாரண நடவடிக்கைகள் குறித்து மத்திய நிதி அமைச்சர் 24.03.2020 தேதியிட்ட பத்திரிகை குறிப்பு மூலம் அறிவிப்புகள் வெளியிட்டார்.
மேலும் விவரங்களுக்கு: https://pib.gov.in/PressReleseDetail.aspx?PRID=1609734
(Visitor Counter : 228
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதம மந்திரி ஸ்வநிதி திட்டம்
கோவிட் -19 தொற்றுநோய் சூழல் காரணமாக மோசமாக பாதிக்கப்பட்ட சாலையோர வியாபாரிகள் தங்கள் வணிகங்களை மீண்டும் தொடங்க பிணையற்ற செயல்பாட்டு மூலதனக் கடனை எளிதாக்கும் நோக்கத்துடன் வீட்டுவசதி மற்றும் நகர்ப்புற விவகாரங்கள் அமைச்சகம் ஜூன் 01, 2020 அன்று பிரதமரின் சாலையோர வியாபாரிகளின் தற்சார்பு நிதி  திட்டத்தை அறிமுகப்படுத்தியுள்ளது. இத்திட்டம் பின்வரும் நோக்கங்களைக் கொண்டுள்ளது;
10,000 ரூபாய் வரை பிணையில்லா செயல்பாட்டு மூலதனக் கடனை வழங்குதல், முந்தையக் கடன்களை திருப்பிச் செலுத்துவதற்கு இரண்டாவது மற்றும் மூன்றாவது தவணைகளில் முறையே ரூ .20,000 மற்றும் ரூ .50,000 உயர்த்தப்பட்ட கடன்.
ஆண்டுக்கு 7% வட்டி மானியம் மூலம், வழக்கமான திருப்பிச் செலுத்துவதை ஊக்குவித்தல்; உதாரணம்
டிஜிட்டல் பரிவர்த்தனைகளுக்கு ஆண்டுக்கு ரூ.1,200 வரை கேஷ்பேக் வழங்கப்படுகிறது.
பிரதம மந்திரி ஸ்வநிதி திட்டத்தின் கீழ், தொடக்கத்தில் ரூ. 10,000 வரை செயல்பாட்டு மூலதன கடன் அறிமுகப்படுத்தப்பட்டது. உயர்த்தப்பட்ட கடனுக்கான தேவையைக் கருத்தில் கொண்டு, 9.04.2021 முதல் ரூ.20,000 வரை 2 வது கடனும், 1.06.2022முதல் ரூ.50,000 வரை 3 வது கடனும் அறிமுகப்படுத்தப்பட்டன.
அத்தகைய முன்மொழிவு எதுவும் அமைச்சகத்தால் பெறப்படவில்லை. இருப்பினும், அமைச்சகம் 2023 பிப்ரவரி 1 முதல் கேஷ்பேக் திட்டத்தை திருத்தியுள்ளது, இது ஒரு மாதத்திற்கு அதிகபட்சம் ரூ. 100 க்கு உட்பட்டு ஒரு டிஜிட்டல் பரிவர்த்தனைகளுக்கு ரூ. 1 கேஷ்பேக் வழங்குகிறது, அதாவது ஒரு வருடத்தில்ரூ. 1200 ஆகும்.
02.08.2023 நிலவரப்படி, ஆந்திரப் பிரதேச மாநிலத்தில் பிரதமர் ஸ்வநிதி திட்டத்தின் கீழ் மொத்தம் 2,62,811 கடன்கள் வழங்கப்பட்டுள்ளன. ஆந்திரப் பிரதேச மாநிலத்தில் இத்திட்டத்தின் கீழ் 2022-23 மற்றும் 2023-24 ஆம் நிதியாண்டில்  வழங்கப்பட்ட மொத்த கடன்களின் எண்ணிக்கை முறையே 49,534 மற்றும் 12,097 ஆகும்.
இத்திட்டத்தின் கீழ் தகுதியான சாலையோர வியாபாரிகளைக் கண்டறிந்து புதிய விண்ணப்பங்களைத் திரட்டுவது மாநில/ நகர்ப்புற உள்ளாட்சி அமைப்புகளின் பொறுப்பாகும். இருப்பினும், பயனாளிகளின் எண்ணிக்கையை அதிகரிப்பதற்காக, மாநிலங்கள் / யூனியன் பிரதேசங்கள் / நகர்ப்புற உள்ளாட்சி அமைப்புகள் / கடன் வழங்கும் நிறுவனங்களுடன் வழக்கமான ஆய்வுக் கூட்டங்களை நடத்துதல், தொலைக்காட்சி விளம்பரங்கள் மற்றும் செய்தித்தாள் விளம்பரங்கள் போன்ற விழிப்புணர்வு பிரச்சாரம் அவ்வப்போது மேற்கொள்ளப்பட்டு வருகிறது. மாநிலங்கள் / யூனியன் பிரதேசங்களுக்கு உள்ளூர் மொழிகளில் தகவல், கல்வி மற்றும் தொடர்பு பொருட்கள் தொடர்ந்து வழங்கப்பட்டுள்ளன.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் திரு.கவுஷல் கிஷோர் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
ரசாயனம் மற்றும் உரங்கள் அமைச்சகம்
ஜூன் 30, 2020 அன்று ஒரே நாளில் 73 உர அடுக்குகளை எடுத்துச் சென்று சாதனை
உரத்துறையைப் பாராட்டிய திரு கவுடா, குறிப்பிடத்தக்க இந்த சாதனைக்காக ரயில்வேயையும் புகழ்ந்தார்
உரத் துறையின் அதிகாரிகளை இன்று பாராட்டிய மத்திய ரசாயனம் மற்றும் உரங்கள் அமைச்சர் திரு டி வி சதானந்த கவுடா, ஜூன் 30, 2020 அன்று ஒரே நாளில் 73 உர அடுக்குகளின் போக்குவரத்துக்கு உதவியதற்காக ரயில்வே அமைச்சகத்துக்கு நன்றி தெரிவித்தார். "ஒரே நாளில் எடுத்து செல்லப்பட்ட உர அடுக்குகளின் எண்ணிக்கையில் இதுநாள் வரை இதுவே சாதனை ஆகும்," என்று அவர் கூறினார்.
இந்த வருடத்தின் ஜூன் மாதத்தில், உர அடுக்குகளில் ஒரு நாளைய சராசரி போக்குவரத்து 56.5 ஆகும். வரலாற்றில் எந்த ஒரு ஜூன் மாதத்தை எடுத்து பார்த்தாலும் இது ஒரு சாதனையான எண்ணிக்கையாகும்.
கட்டுப்படியாகக்கூடிய விலையில், சரியான நேரத்தில் விவசாயிகளுக்கு உரங்களை கிடைக்கச் செய்வதற்கு பிரதமர் திரு நரேந்திர மோடி தலைமையிலான அரசு உறுதி பூண்டுள்ளதாக அவர் மேலும் தெரிவித்தார். இதுவரையிலான நடப்பு கரீப் பருவத்தில் மாநில அரசுகளோடு இணைந்து செயல்பட்ட மத்திய அரசு, தேவையான அளவிலான உரங்கள் நாடு முழுவதிலும் உள்ள விவசாயிகளுக்கு தொடர்ந்து விநியோகிக்கப்பட்டதை உறுதி செய்தது.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழில்கள் துறையில் இந்தியா மற்றும் ரஷ்யா இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்
இந்திய குடியரசின் மத்திய குறு, சிறு மற்றும் நடுத்தர தொழில்கள் அமைச்சகத்தின் பொதுத் துறை நிறுவனமான தேசிய சிறு தொழில்கள் நிறுவனமும் ரஷ்யாவின் சிறு மற்றும் நடுத்தர தொழில் வர்த்தக நிறுவனத்திற்கும் இடையே புரிந்துணர்வு ஒப்பந்தத்தில் கையெழுத்திட பிரதமர் திரு நரேந்திர மோடி தலைமையிலான மத்திய அமைச்சரவைக் குழு ஒப்புதல் அளித்துள்ளது. இந்த புரிந்துணர்வு ஒப்பந்தம் ரஷ்ய அதிபர் இந்தியாவுக்கு அரசுமுறைப் பயணம் மேற்கொள்ளும் போது கையெழுத்திடப்படும்.
இருநாடுகளுக்கும் இடையே சிறு மற்றும் நடுத்தர தொழில்கள் இடையேயான ஒத்துழைப்பை மேம்படுத்துவதே இந்த ஒப்பந்தத்தின் குறிக்கோளாகும். இருநாடுகளும் குறு, சிறு மற்றும் நடுத்தர தொழில்கள் துறையில் தங்களின் பலம், சந்தை வாய்ப்பு, தொழில்நுட்பம் மற்றும் கொள்கைகள் போன்றவற்றை புரிந்துகொள்வதற்கான சூழலை இந்த ஒப்பந்தம் ஏற்படுத்தும். இருநாடுகளின் குறு, சிறு மற்றும் நடுத்தர தொழில் நிறுவனங்களுக்கு இடையேயான ஒத்துழைப்பை மேம்படுத்தி, இந்த துறையில் தொழில்நுட்ப பரிமாற்றம், கூட்டு முயற்சி மற்றும் தொழில் வர்த்தக கூட்டு போன்றவற்றுக்கு உதவும். இந்த புரிந்துணர்வு ஒப்பந்தத்தின் மூலம் திறன் மேம்பாடு, விரைந்த தொழில் முனைவோர் வளர்ச்சி, கண்காட்சிகள் மூலம் இருநாடுகளின் சந்தைக் குறித்து தெரிந்து கொள்ள வகை செய்யப்பட்டுள்ளது.
இந்த ஒத்துழைப்பு மூலம் புதிய சந்தைகள், கூட்டு முயற்சிகள், சிறந்த செயல்முறைகளை பகிர்ந்து கொள்ளுதல் ஆகிய வாய்ப்புகள் உள்ளதால், இந்திய குறு, சிறு, நடுத்தரத் தொழில்கள் துறைக்கு புதிய வாய்ப்புகள் கிடைக்கும் என்று எதிர்பார்க்கப்படுகிறது. மத்திய குறு, சிறு மற்றும் நடுத்தர தொழில்கள் அமைச்சகத்தின் கீழ் செயல்படும் தேசிய சிறு தொழில்கள் குழும நிறுவனம் இதுபோன்ற ஒத்துழைப்புகளில் குறிப்பிடத்தக்க அனுபவம் கொண்டுள்ளதால், இந்த புரிந்துணர்வு ஒப்பந்தம் தொடர்பான நடவடிக்கைகளை அமல்படுத்த இதுவே சிறந்த அமைப்பாகும்.
உணவுப் பதப்படுத்துதல் தொழிற்சாலைகள் அமைச்சகம்
பழங்குடியினர் விவகாரங்கள் அமைச்சகம் மற்றும் இதர அமைப்புகளோடு கூட்டறிக்கை மற்றும் புரிந்துணர்வு ஒப்பந்தங்களில் உணவு பதப்படுத்துதல் அமைச்சகம் கையெழுத்திட்டது
மத்திய பழங்குடியினர் விவகாரங்கள் அமைச்சகத்துடன் கூட்டறிக்கை ஒன்றிலும், பல்வேறு அமைப்புகளோடு ஐந்து புரிந்துணர்வு ஒப்பந்தங்களிலும் மத்திய உணவு பதப்படுத்துதல் அமைச்சகம் கையெழுத்திட்டுள்ளது
இந்திய பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பு , இந்திய வேளாண் ஆராய்ச்சிக் குழு , தேசிய பட்டியல் வகுப்பினர் நிதி மற்றும் மேம்பாட்டுக் கழகம் , தேசிய வேளாண் கூட்டுறவு சந்தைப்படுத்துதல் கூட்டமைப்பு  மற்றும் தேசிய கூட்டுறவு மேம்பாட்டுக் கழகம்  ஆகியவை மத்திய பழங்குடியினர் விவகாரங்கள் அமைச்சகத்துடன் புரிந்துணர்வு ஒப்பந்தங்களில் கையெழுத்திட்ட அமைப்புகளாகும்.
மத்திய சமூக நீதி மற்றும் அதிகாரமளித்தல் அமைச்சர் திரு தாவர் சந்த் கெலாட், பழங்குடியினர் விவகாரங்கள் அமைச்சர் திரு அர்ஜுன் முண்டா மற்றும் உணவுப் பதப்படுத்துதல் தொழில்கள் இணை அமைச்சர் திரு ராமேஸ்வர் தேலி ஆகியோர் இந்நிகழ்வின் போது உடனிருந்தனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1681827
எரிசக்தி அமைச்சகம்
பவர்கிரிட் நிறுவனத்தின் வரிக்கு பிந்தைய ஒருங்கிணைந்த லாபம் ரூ.12,000 கோடியை தாண்டியது
மத்திய மின்துறை அமைச்சகத்தின் பொதுத்துறை நிறுவனம் பவர் கிரிட். இந்நிறுவனம் 2021 மார்ச் 31ம் தேதியுடன் முடிந்த கடந்த நிதியாண்டில் மொத்தம் ரூ.40,824 கோடி வருவாய் ஈட்டியுள்ளது. வரி செலுத்திய பின் இதன் ஒருங்கிணைந்த லாபம் ரூ.12,036 கோடி. 2019-20ம் ஆண்டுடன் ஒப்பிடுகையில் இது முறையே 6 சதவீதம் மற்றும் 9 சதவீத வளர்ச்சி கண்டுள்ளது.
முழுமையான அடிப்படையில், இந்நிறுவனத்தின் மொத்த வருமானம் ரூ.40,527 கோடி. மற்றும் வரிக்கு பிந்தைய லாபம் ரூ.11,936 கோடி. இதன் மூலம் முந்தைய நிதியாண்டைவிட இந்நிறுவனம் முறையே 6 சதவீதம் மற்றும் 10 சதவீத வளர்ச்சியை பதிவு செய்துள்ளது.
2020-21ம் நிதியாண்டில் இந்நிறுவனத்தின் மூலதன செலவு ரூ.11,284 கோடி. முதலீட்டு சொத்து மதிப்பு ரூ.21,467 கோடி. பவர்கிரிட் நிறுவனத்தின் மொத்த சொத்து மதிப்பு ரூ.2,41,498 கோடி. 2019-20ம் ஆண்டில் இந்நிறுவனத்தின் சொத்து மதிப்பு ரூ.2,27,543 கோடியாக இருந்தது.
முதல் முறையாக பவர் கிரிட் நிறுவனம் தனது பங்குதாரர்களுக்கு 1:3 என்ற விகிதத்தில் போனஸ் பங்குகளை வழங்க பரிந்துரை செய்துள்ளது.
முதல் மற்றும் இரண்டாவது இடைக்கால ஈவுத் தொகையை விட கூடுதலாக இறுதி ஈவுத் தொகையாக 30 சதவீதம் வழங்க இந்நிறுவனம் முடிவு செய்துள்ளது. ரூ.10 மதிப்புள்ள ஒரு பங்குக்கு ஈவுத் தொகையாக ரூ.3 வழங்கப்படும். 2020-21ம் நிதியாண்டுக்கு, முதல் மற்றும் இரண்டாவது இடைக்கால ஈவுத் தொகையாக 90 சதவீதம், ரூ.10 மதிப்பிள்ள ஒரு பங்குக்கு ரூ.9 ஏற்கனவே வழங்கப்பட்டுள்ளது. இதன் மூலம் கடந்த நிதியாண்டில், ரூ.10 மதிப்புள்ள ஒரு பங்கின் மொத்த ஈவுத் தொகை மதிப்பு ரூ.12.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728145
குடியரசுத் தலைவர் செயலகம்
“ வாயிச்சு வளருக” என்ற எளிமையான மிகவும் வலிமையை செய்தியை பரப்பியவர் பி என் பணிக்கர் : குடியரசுத்தலைவர் கோவிந்த்
எழுத்தறிவின்மை என்ற தீமையை அகற்ற காலஞ்சென்ற பி என் பணிக்கர் விரும்பினார். “வாசித்து வளர்ச்சியடைவீர்“ என்ற பொருள்படக் கூடிய, “வாயிச்சு வளருக” என்ற எளிமையான மிகவும் வலிமையை செய்தியை பரப்பியவர் பி.என். பணிக்கர் என்று குடியரசுத்தலைவர் திரு ராம் நாத் கோவிந்த் குறிப்பிட்டார். திருவனந்தபுரம், பூஜப்புராவில் இன்று  திரு பி என் பணிக்கரின் சிலையைத் திறந்து வைத்து அவர் உரையாற்றினார். நூலகங்கள் மற்றும் எழுத்தறிவிப்பதை மாபெரும் மக்கள் இயக்கமாக மாற்றியவர் திரு பணிக்கர் என்று குடியரசுத்தலைவர் குறிப்பிட்டார். சொல்லப் போனால், இதனை பிரபலமான கலாச்சார இயக்கமாகவும் அவர் மாற்றினார்.
தொலைதூரங்களில் உள்ள கிராமங்கள் உட்பட அனைத்து கிராமங்களிலும் நூலகம் அமைந்திருப்பதும், கோவில், அல்லது தேவாலயம் அல்லது மசூதி அல்லது பள்ளிக்கூடம் தங்களது கிராமம் அல்லது நகரத்தில் அமைந்திருப்பது போன்று மக்கள் உணர்ந்து நூலகங்களோடு உணர்ச்சிபூர்வமான சிறப்புமிக்க பிணைப்பை ஏற்படுத்தியிருப்பது கேரளாவின் தனித்துவம் மிக்க சிறப்பும் அம்சம் என குடியசுத்தலைவர் தெரிவித்தார். திரு பணிக்கர் இயக்கத்தால் உருவான நூலகங்கள், பின்னாளில் அனைத்து சமூகம் மற்றும் கலாச்சார நடவடிக்கைகளில் நாடி நரம்பாக உருவெடுத்ததுடன் கேரளாவின் எழுத்தறிவு இயக்கம், தலைசிறந்த உதாரணமாகவும் திகழ்கிறது. கேரளாவின் கலாச்சாரத்தில் நூலகங்கள் முக்கிய இடம் பெறச் செய்ததுடன் சமானிய மக்களை நூலகங்களுடன் இணைத்த பெருமை திரு பி என் பணிக்கரையே சாரும் என்றும் அவர் தெரிவித்தார்.
1945ஆம் ஆண்டு 50 சிறிய நூலகங்களுடன் திரு பணிக்கரால் தொடங்கப்பட்ட கிரந்தசாலா சங்கம், ஆயிரக்கணக்கான நூலகங்களுடன் மிகப் பெரிய கட்டமைப்பாக வளர்ச்சி அடைந்ததையும் அவர் சுட்டிக் காட்டினார். இந்த மிகப் பெரிய நூலக கட்டமைப்பு மூலம், கேரளாவில் உள்ள சாமானிய மக்கள், ஸ்ரீ நாராயண குரு, அய்யங்காலி, வி டி பட்டாதிரிபாடு மற்றும் தலைசிறந்த அறிஞர்களின் சிந்தனைகள் மற்றும் போதனைகளை அறிந்து கொள்ள முடிகிறது என்று அவர் கூறினார். கேரளாவில் உள்ள சுமாரான நபரும், பரந்த நோக்கம் கொண்டவராக இருப்பதற்கு, திரு பணிக்கர் ஏற்படுத்திய நூலகங்கள் மற்றும் எழுத்தறிவு இயக்கமே காரணம்.
இந்தியா மற்றும் அதன் கலாச்சாரம் மற்றும் நல்லிணக்கத்தை கேரளா சிறந்த முறையில் எடுத்துரைப்பதாகவும் குடியரசுத்தலைவர் தெரிவித்தார். கேரள மக்கள் இந்தியாவின் பிறபகுதிகளிலும், உலக நாடுகளிலும் நற்பெயரையும், மரியாதையையும், ஈட்டியுள்ளனர். வெளிநாடுகளில் வசிக்கும் கேரளாவைச் சேர்ந்த தொழில்முனைவோர், பெருமளவுக்கு இந்தியாவுக்கு பணம் அனுப்புவதோடு மட்டுமின்றி, தாங்கள் பணியாற்றும் இடங்களில், இந்தியாவின் கவுரவத்தையும், மிகச் சிறந்த முறையில், வைத்திருப்பதாகவும் குடியரசுத்தலைவர் குறிப்பிட்டார். அண்மையில், கொவிட்-19 பெருந்தொற்று ஒட்டுமொத்த உலகத்தையும் தாக்கியபோது, கேரளாவைச் சேர்ந்த மருத்துவர்கள் மற்றும் செவிலியர்கள், தான் இந்தியாவிலும், மத்திய கிழக்கு நாடுகளிலும் உலகின் பிற பகுதிகளிலும் கொவிட் சிகிச்சையில் அதிக அளவில் ஈடுபட்டனர். கேரள மக்கள் இந்தியாவின் கவுரவத்தை அதிகரிக்கச் செய்துள்ளனர் என்றும் குடியரசுத்தலைவர் குறிப்பிட்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1784537
-------
(Visitor Counter : 191
எரிசக்தி அமைச்சகம்
மின்துறை அமைச்சகத்தின் பொதுத்துறை நிறுவனங்களின் ஊழியர்கள் 300 பேருக்கு கொவிட்-19 தடுப்பூசி
மின்துறை அமைச்சகத்தின் கீழ் செயல்படும் பொதுத்துறை நிறுவனமான, இந்திய மின்தொகுப்பு நிறுவனம் பொசோகோ கொவிட்-19 தடுப்பூசி முகாமை நடத்தியது. இதில் மின்துறை அமைச்சகத்தின் பல்வேறு பொதுத்துறை நிறுவனங்களில் பணியாற்றும் 300 ஊழியர்கள் தடுப்பூசி போட்டுக் கொண்டனர்.
இந்நிகழ்ச்சி தில்லியில் உள்ள அப்பலோ மருத்துவமனையுடன் இணைந்து நடத்தப்பட்டது. இதில் 18 முதல் 44 வயதுக்கு உட்பட்ட ஊழியர்கள், கோவிஷீல்டு முதல் டோஸ் தடுப்பூசி போட்டுக் கொண்டனர்.
மத்திய மின்துறை இணையமைச்சர் திரு ஆர்.கே.சிங் உத்தரவின் பேரில் இந்த நடவடிக்கை மேற்கொள்ளப்பட்டது. இந்நிகழ்ச்சியில் பேசிய பொசோகோ நிறுவனத்தின் தலைமை நிர்வாக இயக்குனர் திரு கேவிஎஸ் பாபா, ‘‘கொவிட்-19 தடுப்பு நடவடிக்கையில் பொசோகோ நிறுவனம் முன்னணியில் உள்ளது. மின்துறை ஊழியர்கள் பாதுகாப்புக்காக இருப்பதற்காகவும், நாட்டுக்கு தடையற்ற மின் விநியோகத்தை வழங்க தயாராக இருப்பதற்காகவும் இந்த தடுப்பூசி முகாம் நடத்தப்பட்டுள்ளது’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1717737
----
(Visitor Counter : 112
ஊரக வளர்ச்சி அமைச்சகம்
ஒரு மாவட்டம் ஒரு தயாரிப்புக்கான ஓடிஓபி சுவர் அறிமுகம்
ஒரு மாவட்டம் ஒரு தயாரிப்பு  மற்றும் தீனதயாள் அந்தியோதயா யோஜனா - தேசிய ஊரக வாழ்வாதார இயக்கம் ஆகியவை இணைந்து நேற்று  'ஓடிஓபி சுவர்'  என்ற திட்டத்தை அறிமுகப்படுத்தின.
இதை அறிமுகப்படுத்திப் பேசிய மத்திய அரசின் ஊரக வளர்ச்சி அமைச்சகத்தின் ஊரக வாழ்வாதாரத் துறை கூடுதல் செயலாளர் திரு சரண்ஜித் சிங், இந்திய கைவினைப் பொருட்களின் தனித்துவத்தை உலகுக்குக் காட்ட வேண்டும் என்ற பிரதமர் திரு நரேந்திர மோடியின் தொலைநோக்குப் பார்வையை நனவாக்குவதற்கான மற்றொரு நடவடிக்கை இது என்றார்.
வர்த்தகம் அமைச்சகத்தின் கைத்தொழில் மற்றும் உள்நாட்டு வர்த்தக ஊக்குவிப்புத் துறையின்  கீழ் செயல்படுத்தப்படும் ஒரு மாவட்டம் ஒரு தயாரிப்பு  திட்டம், நாட்டின் அனைத்து மாவட்டங்களிலும் அந்தந்த பகுதி பொருட்களின் விற்பனையை அதிகரித்து சீரான வளர்ச்சியை ஊக்குவித்து நாட்டையும் மக்களையும் தன்னிறைவு அடையச் செய்வதை நோக்கமாகக் கொண்டுள்ளது.